Lukštai
Lukštai – kaimas Rokiškio rajono savivaldybėje, 11 km į šiaurės rytus nuo Rokiškio, prie Šaltojos upelio. Seniūnaitijos centras. Apylinkėse – nedideli miškai (Sniegių, Rubikių, Barkūriškio). Stovi Lukštų Šv. apaštalo evangelisto Jono bažnyčia (pastatyta 1925 m.), veikia Lukštų pagrindinė mokykla, biblioteka, paštas (LT-42066). Į pietus nuo kaimo stūkso Lukštų piliakalnis su senovės gyvenviete. Kaime rastas pilkapis (Švedkapis). Veikia Lukštų kaimo etnografinis muziejus, įkurtas Laimos Garuolienės ir Gražinos Dapkuvienės. Kaime kertasi keliai  3603  Bajorai–Gediškiai–Rakališkis  ir  3619  Obeliai–Lukštai–Juodupė .